**ROMÂNIA (nu produce efecte juridice)\*
JUDEȚUL MUREȘ
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 78756/10245 DAS/04.11.2021**

 **Iniţiator**

 **PRIMAR**

 **SOÓS ZOLTÁN**

**REFERAT DE APROBARE**

**privind aprobarea alocațiilor bugetare pentru perioada 1 ianuarie - 31 decembrie 2022 pentru asociațiile și fundațiile acreditate ca furnizori de servicii sociale, selecționate în baza Legii nr. 34/1998, cu modificările și completările ulterioare și a HG nr. 1153/2001, cu modificările și completările ulterioare**

Având în vedere prevederile:

1. Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
2. HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
3. HCL nr. 206 din 26 noiembrie 2020 privind reactualizarea componenței Comisiei de evaluare și selecționare a proiectelor de finanțare depuse în baza Legii nr. 34/1998 referitoare la acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială precum și a Regulamentului de organizare și funcționare a Comisiei de evaluare și selecționare, Procedura de lucru și Grila de evaluare a proiectelor;
4. HCL nr. 292 din 30 septembrie 2021 privind modificarea și completarea art. 1 din HCL nr. 206 din 26 noiembrie 2020 privind reactualizarea componenței Comisiei de evaluare și selecționare a proiectelor de finanțare depuse în baza Legii nr. 34/1998 referitoare la acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială precum și a Regulamentului de organizare și funcționare a Comisiei de evaluare și selecționare, Procedura de lucru și Grila de evaluare a proiectelor;
5. Avizul favorabil al Comisiei de evaluare și selecționare a proiectelor de finanțare depuse în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;

Propunem spre aprobare prin proiectul de hotărâre alăturat:

* Lista unităților de asistență socială care au un punctaj de minimum 60 de puncte pentru care Comisia de evaluare și selecționare a propus acordarea de subvenții de la bugetul local pentru perioada 1 ianuarie-31 decembrie 2022 prevăzută în anexa nr. 1;
* Alocațiile bugetare pentru fundațiile și asociațiile selecționate, conform anexei nr. 2, pentru perioada 1 ianuarie-31 decembrie 2022, numărul mediu lunar de

persoane asistate și categoriile de cheltuieli;

* Convențiile pentru alocarea subvenției se vor încheia în termen de 15 zile de la adoptarea prezentei hotărâri. În cazul în care bugetul pe anul 2021 nu este aprobat, se încheie o convenție provizorie urmând ca în termen de maximum 30 zile de la data aprobării bugetului să se încheie o convenție definitivă cu fiecare unitate de asistență socială (asociații și fundații) prezentată în anexele nr. 1 și 2.

**Director Executiv**

**Andreia Moraru**

**ROMÂNIA**

**JUDEȚUL MUREȘ**

**CONSILIUL LOCAL AL MUNICIPIULUI TÂRGU MUREȘ** Proiect

  **(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

 **HOTĂRÂREA nr.\_\_\_\_**

**din \_\_\_\_\_\_\_\_\_\_\_2021**

**privind aprobarea alocațiilor bugetare pentru perioada 1 ianuarie - 31 decembrie 2022 pentru asociațiile și fundațiile acreditate ca furnizori de servicii sociale, selecționate în baza Legii nr. 34/1998, cu modificările și completările ulterioare și a HG nr. 1153/2001, cu modificările și completările ulterioare**

 ***Consiliul local al municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. 78756/10245 DAS/04.11.2021 inițiat de Primar prin Direcția de Asistență Socială Târgu Mureș privind aprobarea alocațiilor bugetare pentru perioada 1 ianuarie-31 decembrie 2022 pentru asociațiile și fundațiile acreditate ca furnizori de servicii sociale, selecționate în baza Legii nr. 34/1998, cu modificările și completările ulterioare și a HG nr. 1153/2001, cu modificările și completările ulterioare,
2. Raportul Comisiilor de specialitate din cadrul Consiliului local municipal Târgu Mureș;

**În conformitate cu prevederile:**

* Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
* HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
* OG nr. 68/2003 privind serviciile sociale, cu modificările și completările ulterioare;
* Legii nr. 292/2011 Legea asistenței sociale, cu modificările și completările ulterioare;
* Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
* HG nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
* HG nr. 867/2015 pentru aprobarea Nomenclatorului serviciilor sociale, precum

și a regulamentelor-cadru de organizare și funcționare a serviciilor sociale, cu modificările și completările ulterioare;

* Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
* Legii nr. 52/2003 art. 7 alin. 13 privind transparenţa decizională în administraţia publică, republicată,
* art. 129 alin. (1), alin. (2) lit. „d” și alin. 7 lit. „b”, art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ,

**HOTĂRĂȘTE**:

**Art. 1** Se aprobă lista unităților de asistență socială care au punctaj de minimum 60 de puncte, pentru care comisia de evaluare și selecționare a propus acordarea de subvenții de la bugetul local, pentru perioada 1 ianuarie – 31 decembrie 2022 prevăzută în anexa nr. 1, care face parte integrantă din prezenta hotărâre.

**Art. 2** Se aprobă lista unităților de asistență socială pentru care se încheie convenții pentru acordarea de servicii de asistență socială și alocațiile bugetare pentru perioada 1 ianuarie – 31 decembrie 2022, numărul mediu lunar de persoane asistate și categoriile de cheltuieli pentru asociațiile și fundațiile selecționate în baza Legii nr. 34/1998 – conform anexei nr. 2, care face parte integrantă din prezenta hotărâre.

**Art. 3** Convențiile pentru alocarea subvenției se vor încheia în termen de 15 zile de la adoptarea prezentei hotărâri. În cazul în care bugetul pe anul 2022 nu este aprobat, se încheie o convenție provizorie urmând ca în termen de maximum 30 zile de la data aprobării bugetului să se încheie o convenție definitivă cu fiecare unitate de asistență socială (asociații și fundații) prezentată în anexele nr. 1 și nr. 2 ale prezentei hotărâri. Convențiile se vor încheia cu condiția continuității licenței de funcționare pentru asociațiile și fundațiilor a căror licență expiră în cursul anului 2022.

**Art. 4** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 5** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* Direcției de Asistență Socială Târgu Mureș;
* Comisiei de evaluare și selecționare a proiectelor de finanțare depuse în baza Legii nr. 34/1998.

 **Viză de legalitate**

 **Secretarul General al Municipiului Târgu Mureș,**

 **Bâta Anca Voichița**